钦定古今图书集成/理学汇编/学行典/第140卷 > 淮南子 > 《人闲训》
## 钦定古今图书集成/理学汇编/学行典/第140卷 > 淮南子 > 《人闲训》

“清净恬愉，人之性也；仪表规矩，事之制也。知人之性，
其自养不勃；知事之制，其举错不惑。发一端，散无竟，
周八极，总一筦，谓之心。见本而知末，观指而睹归，执
一而应万，握要而治详，谓之术。居知所为，行知所之，
事知所秉，动知所由，谓之道。道者，置之前而不轾，错
之后而不轩，内之寻常而不塞，布之天下而不窕。是”
故使人高贤称誉己者，心之力也；使人卑下诽谤己
者，心之罪也。夫言出于口者，不可止于人；行发于迩
者，不可禁于远。事者难成而易败也，名者难立而易
废也。千里之堤，以蝼螘之穴漏；百寻之屋，以突隙之
烟焚。《尧戒》曰：“战战栗栗，日慎一日。”人莫蹪于山而蹪
于垤。是故人皆轻小害，易微事，以多“悔，患至而后忧
之”，是由病者已惓，而索良医也，虽有扁鹊俞跗之巧，
犹不能生也。夫祸之来也，人自生之，福之来也，人自
成之。祸与福同门，利与害为邻，非神圣人莫之能分。
凡人之举事，莫不先以其知，规虑揣度，而后敢以定
谋。其或利或害，此愚智之所以异也。晓自然以为智，
知存亡之枢机，祸福之门户，举而用之，陷溺于难者，
不可胜计也。使知所为是者，事必可行，则天下无不
达之涂矣。是故“知虑”者，祸福之门户也。“动静”者，利害
之枢机也。百事之变化，国家之治乱，待而后成。是故
“不溺于难者成”，是故不可不慎也。